钦定古今图书集成/明伦汇编/闺媛典/第373卷 > 《中华古今注》 > 《裙衬裙》
## 钦定古今图书集成/明伦汇编/闺媛典/第373卷 > 《中华古今注》 > 《裙衬裙》

古之前制，衣裳相连。至周文王令女人服裙，裙上加
翟衣，皆以绢为之。始皇元年，宫人令服五色花罗裙，
至今礼席有短裙焉。衬裙，隋大业中，炀帝制五色夹
缬花罗裙，以赐宫人及百僚母妻。又制单丝罗，以为
花笼裙，常侍宴供奉宫人所服。后又于裙上剪丝凤
缀于缝上，取象古之褕翟。至开元中，犹有制焉。